CELEX: 62019TN0545
Language: da
Date: 2019-08-05 00:00:00
Title: Sag T-545/19: Sag anlagt den 5. august 2019 — Global Steel Wire m.fl. mod Kommissionen

23.9.2019   
            
            
               DA
            
            
               Den Europæiske Unions Tidende
            
            
               C 319/30
            
         
      Sag anlagt den 5. august 2019 — Global Steel Wire m.fl. mod Kommissionen
      (Sag T-545/19)
      (2019/C 319/31)
      Processprog: spansk
      
         Parter
      
      
         Sagsøgere: Global Steel Wire, SA (Cerdanyola del Vallès, Spanien), Moreda Riviere Trefilerías, SA (Gijón, Spanien) og Global Special Steel Products, SA (Corrales de Buelna, Spanien) (ved advokaterne F. González Díaz, J. Blanco Carol og B. Martos Stevenson)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Sagen antages til realitetsbehandling.
               
            
                  —
               
               
                  Kommissionens afgørelse af 24. maj 2019 annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Dette søgsmål, som udspringer af en anmodning vedrørende manglende betalingsevne, der blev fremsat i februar 2000 inden for rammerne af sag COMP/38.344 — Forspændingsstål, er rettet mod Europa-Kommissionens afgørelse af 20. december 2018 om afvisning af anmodningen om udsættelse af betalingerne under afventning af sagsøgernes økonomiske situation.
      Til støtte for søgsmålet har sagsøgeren fremsat fem anbringender.
      
                  1.
               
               
                  Det første anbringende er støttet på en tilsidesættelse af retten til forsvar, idet Kommissionen vedtog den anfægtede afgørelse uden at give sagsøgerne mulighed for at fremsætte deres synspunkt herom.
               
            
                  2.
               
               
                  Det andet anbringende er støttet på en manglende begrundelse for afvisningen af sagsøgernes anmodning.
               
            
                  3.
               
               
                  Det tredje anbringende er støttet på, at Kommissionen begik faktiske og retlige fejl ved vurderingen af sagsøgernes økonomiske situation og af deres betalingsevne til at imødekomme bøden.
               
            
                  4.
               
               
                  Det fjerde anbringende er støttet på, at Kommissionen vedtog den anfægtede afgørelse under tilsidesættelse af det almindelige princip om kollegialitet, hvorved den gjorde sig skyldig i manglende kompetence.
               
            
                  5.
               
               
                  Det femte anbringende er støttet på en tilsidesættelse af proportionalitetsprincippet.